Queenslandi lipp
Queenslandi lipp on Austraalia osariigi Queenslandi lipp. Lipu sinise plagu vardapoolses ülanurgas on Suurbritannia lipp ja teise poole keskel valgel kettal osariigi tunnus (helesinine Malta rist ja selle keskel Ühendkuningriigi impeeriumi kroon). Osariigi lipu esimene variant loodi 1870. aastal, sellel oli osariigi tunnuse asemel kuninganna Victoria profiil. Üldjoontes praeguse väljanägemise omandas lipp 1901. aastal pärast Victoria surma.